அலைமேல் வருமங்கை யான்போ யளித்தலு மங்கைக்கொண்டு தலைமேற் கொண்டேபின் கலைசைத் தியாகர் தமனியமா மலைமேற்செங்கோடலுங்கொண்டலுங் கண்டென வண்டழையை முலைமே லணைத்துக் கொண் டாடிய மோக மொழிவரிதே. 49 பாங்கி தலைமகற்குக் குறியிடங் கூறல். கருப்பாலை யார்க்குங் கலைசைத் தியாகர் கயிலைவெற்பா திருப்பாற் கடலிடை மால்கண் வளருஞ் சிறப்பதுபோல் உருப்பாய் பளிக்கறை மேனீலக் கற்சுனை யொன்றுளதால்